ανθρακας μηδε ρυμους μη[δε ξυλα ος αν μη χρη]ται τοις σταθμοις τοις ξυληροι[ς μη πωλειν μη] πριαμενον εν δηλωι πωλειν μηδε ο[ντα εν τωι] πλοιωι τουτων μηθεν πριαμενον εις αυτο[ν] την απογραφην ποιησαμενον πωλειν μηδε επικηρυσσομενα καθισαμενον πωλειν μηδε τα αλλοτρια ξυλα μηδε ρυμους μηδε ανθρακας μηδε εξεστω πωλειν αλλ αυτοις τοις εισαγουσιν μηδε πλειονος πωλειν η οσου αν απογραψωνται προς τους πεντηκοστολογους μηδε ελασονος απογραφεσθωσαν δε και προς τους αγορανομους οι εισαγαγοντες προ του πωλειν οσου αν απογραψωνται προς τους πεντηκοστ[ο]λογους εαν δε τις παρα τα γεγραμμενα πωλει πεντηκοντα δραχμας οφειλετω και εξεστω εισαγγελλειν τωι βουλομενωι τωμ πολιτων προς τους αγορανομους οι δε αγορανομοι εισαγοντων τας εισαγγελιας ταυτα[-]ς εις τους τριακοντα και ενα εν τωι μηνι εν ωι αν εισαγγελθει τον δε μισθον τωι δικαστηριωι παραβαλλεσθω ο εισαγγειλας εαν δε οφλει τον τε μισθον αποτεισατω τωι παραβαλομενωι και του γεγραμμενου επιτιμιου τα δυο μερη το δε τριτον μερος τωι δημοσιωι και οι αγ[ο]ρανομοι πραξατωσαν αυτον δεκα ημερων αφ η[ς] αν οφλει ανευθυνοι οντες ε[α]ν δε μη δυνωνται εξομοσαντες προσθεντων αυτον και τα αυτου τωι εισαγγειλαντι και αναγραψαντες εις την σανιδα ου και τα λοιπα γραμματα παραδο[τ]ωσαν εις το δημοσιον τηι βουληι. οι δε ατελεις οντες εισαγουσιν ξυλα η ρυμου[ς] η ανθρακας τα πωλουμενα τωι ξυληρωι σταθμωι απογραφεσθωσαν προς τους αγορανομους προ του πωλειν οσου αν μελλωσι πωλειν και μη εξεστω αυτοις μητε πλειονος μητε ελασονος πωλειν η οσου απεγραψαντο εαν δε τινες μη πειθαρχωσιν τοις γεγραμμενοις οι αγορανομοι αυτοις μη διδοτωσαν μητε τα ζυγα μητε τα μετρα τα ανθρακηρα και του τοπου ου αν αυτοις κειμενα ηι τα ξυλα η οι ανθρακες η οι ρυμοι φερετωσαν τηι πολει μισθον της ημερας δραχμην εως αν αρωσιν και οι αγορανομοι πραξατωσαν αυτους ανευθυνοι οντες.
Delos — ca. 230-220? BC
 ca. 230-220? BC